সাংবাদিক বিপুলের অকাল মৃত্যুর খবর মুহুর্তের মধ্যে ছড়িয়ে পড়লে উপজেলাজুড়ে শোকের ছায়া নেমে আসে। সবার প্রিয় সাহসী কলম সৈনিকের অকাল মৃত্যুতে শোকাহত সবাই। খবর পেয়ে উপজেলা নির্বাহী অফিসার মোসা. শরীফুন্নেছা, থানার ওসি হাসান শামীম ইকবাল, উপজেলা চেয়ারম্যান নুরুল ইসলাম মন্ডল, উপজেলা প্রেসক্লাবের সভাপতি ফজলুর রহমান, সাধারণ সম্পাদক বকুল হোসেনসহ স্থানীয় সাংবাদিকেরা বিপুলের বাড়িতে ছুটে গেলে কান্নার স্রোতে ভারি হয়ে আসে বর্ষন গ্রাম। নন্দীগ্রাম উপজেলার বিভিন্ন গ্রামের মানুষ ছুটে আসতে শুরু করেছে বিপুলের বাড়িতে।